Skíðaáhugafólk í Grundarfirði boðaði til opins fundar á veitingastaðnum Rúben í gærkveldi . Góð mæting var á fundinn og greinilega mikill áhugi fyrir málinu en langt er síðan hægt var að stunda skíðaíþróttina á Snæfellsnesi . Fundargestir ræddu mögulega staðsetningu fyrir skíðasvæði en ljóst er að um miklar framkvæmd yrði að ræða . Helst var rætt um svæðið við Eldhamra fyrir ofan Grundarfjörð en þar er jafnan nægur snjór á veturna . Þá þyrfti að koma til vegagerðar upp í hlíðina ásamt kostnaði við að koma upp skíðalyftu . Nú er bara spurningin sú hvort eldmóður Snæfellinga smiti út frá sér og hægt verði að bregða sér á skíði á Snæfellsnesi á næstu árum , en tíminn verður að leiða það í ljós .